કોર્ટ કેસ સહિત બધી વિગતો તપાસવાનું ખાસ કારણ છે. જ્યારથી હેમા અને ચિંતનનો કેસ ચાલી રહ્યો છે, ત્યારથી હેમા જુહુવાળા ફ્લેટમાં રહે છે અને ચિંતન દિલ્હીમાં. તે જ્યારે દિલ્હીથી મુંબઈ આવે ત્યારે જુહુના એ ફ્લેટમાં રહેતો. ચિંતને પોલીસને જણાવ્યા મુજબ હેમા ૧૧ ડિસેમ્બર, ૨૦૧૫ની રાતથી પાછી નથી ફરી એના સમાચાર મળતાં તેણે રાતની ફ્લાઈટમાં મુંબઈ આવવા પ્રયાસ કર્યો હતો, પરંતુ મોડી રાત પછી કોઈ ફ્લાઈટ ન મળતાં નછૂટકે બીજા દિવસે સવારની ફ્લાઈટમાં મુંબઈ આવ્યો હતો. પોલીસ તપાસમાં તેની વાત સાચી સાબિત થઈ છે. છૂટાછેડાનો કેસ ચાલતો હોવાથી પોલીસે શંકાના દાયરામાં ચિંતનને પણ લઈને તેની બે દિવસ સુધી પૂછપરછ કરી. હેમાની અંત્યેેષ્ઠીમાં પણ ચિંતનને પોલીસ વૅનમાં જ લવાયો હતો.